b'\n_START_ARTICLE_\nStephen Pearson\n_START_SECTION_\nKlubblag\n_START_PARAGRAPH_\nStephen Pearson startet sin fotballkarriere i Motherwell, og han spilte sin f\xc3\xb8rste kamp for denne klubben 4. mars 2001 i en ligakamp mot Hibernian. Kampen endte 1-1, og han ble byttet i det 79. spilleminutt. Totalt fikk Pearson med seg 6 ligakamper i siste del av 2000/01-sesongen. Den 24. november 2001 laget han sitt f\xc3\xb8rste m\xc3\xa5l for Motherwell da de slo Aberdeen 3-2 i en ligakamp p\xc3\xa5 Fir Park. Da 2001/02-sesongen var over hadde han f\xc3\xa5tt bokf\xc3\xb8rt 27 ligakamper og to ligam\xc3\xa5l for the Well.  Den p\xc3\xa5f\xc3\xb8lgende sesongen ble det 29 ligakamper og seks ligam\xc3\xa5l, mens han i f\xc3\xb8rste del av 2003/04-sesongen fikk med seg 18 ligakamper og fire ligam\xc3\xa5l for klubben fra North Lanarkshire. _NEWLINE_I januar 2004 ble Pearson kj\xc3\xb8pt av Celtic for \xc2\xa3350 000, og hans f\xc3\xb8rste kamp for Celtic kom 10. januar 2004 da de spilte en cupkamp mot Ross County. Han laget sitt f\xc3\xb8rste m\xc3\xa5l for Celtic den 24. januar 2004 i en ligakamp mot Aberdeen, og da 2003/04-sesongen var over hadde Pearson spilt 17 ligakamper og scoret tre ligam\xc3\xa5l. I 2004/05-sesongen ble det 8 ligakamper for Celtic, mens han den p\xc3\xa5f\xc3\xb8lgende sesongen fikk med seg 18 ligakamper og to ligam\xc3\xa5l for the Bhoys. _NEWLINE_Etter \xc3\xa5 ha spilt 13 ligakamper og laget ett m\xc3\xa5l for Celtic i f\xc3\xb8rste del av 2006/07-sesongen ble han i januar 2007 ble kj\xc3\xb8pt av Derby County. Overgangssummen  var \xc2\xa3750 000 og Pearson signerte p\xc3\xa5 en kontrakt som binder han til Derby fram til sommeren 2010. Hans f\xc3\xb8rste kamp for the Rams kom 13. januar 2007 i en ligakamp mot Sheffield Wednesday. Han ble skadet i en ligakamp mot Sunderland den 24. februar 2007, og var p\xc3\xa5 grunn av denne skaden ute av laget fram til 20. april 2007 da han kom inn som innbytter i en ligakamp mot Luton Town. Hans f\xc3\xb8rste m\xc3\xa5l for Derby kom 28. mai 2007 da han scoret seiersm\xc3\xa5let da Derby slo West Bromwich Albion 1-0 i playoff-finalen. M\xc3\xa5let hans i denne kampen s\xc3\xb8rget dermed for at Derby rykket opp til Premier League._NEWLINE_Totalt spilte han ni ligakamper for the Rams i siste del av 2006/07-sesongen, og han spilte ogs\xc3\xa5 4 andre obligatoriske kamper for Derby der en av disse var en FA-cupkamp, mens de tre andre var playoff-kamper om opprykk til Premier League.\n_START_SECTION_\nLandslag\n_START_PARAGRAPH_\nStephen Pearson debuterte p\xc3\xa5 det skotske landslaget den 15. november 2003 da Skottland slo Nederland 1-0 i den f\xc3\xb8rste av to play-off kamper til EM i 2004. Pearson startet kampen som innbytter, men kom inn p\xc3\xa5 banen i det 71. spilleminutt. Hans neste landskamp kom 18. februar 2004 i en privatkamp mot Wales som endte med 4-0 seier til Wales. Landskamp nummer tre fikk han bokf\xc3\xb8rt 18. august 2004 da Skottland tapte 3-0 i en privatkamp mot Ungarn. Deretter spilte han 9. oktober 2004 i en kvalifiseringskamp til VM i 2006. Motstanderen i denne kampen p\xc3\xa5 Hampden Park var Norge, og kampen endte med Skottland tapte 1-0. Hans femte landskamp skjedde 17. november 2004 da Skottland tapte 4-1 i en privatkamp mot Sverige._NEWLINE_Etter \xc3\xa5 ha v\xc3\xa6rt borte fra landslaget i nesten tre \xc3\xa5r fikk han sin sjette landskamp den 22. august 2007. Det var en vennskapskamp mot S\xc3\xb8r-Afrika der Pearson startet p\xc3\xa5 benken, men ble byttet inn etter halv tid. Hans sjuende landskamp kom i en kvalifiseringskamp til EM i 2008 mot Frankrike den 12. september 2007. Pearson startet p\xc3\xa5 benken, men p\xc3\xa5 grunn av en skade p\xc3\xa5 Darren Fletcher ble han byttet inn i det 26. spilleminutt i kampen som Skottland vant 1-0.'